Η χειρότερη εμπειρία μας σε Airbnb.
Ο χώρος ήταν καθαρός, όμορφος, είχε ό,τι μπορείς να χρειαστείς για λίγες μέρες, αλλά είναι επικίνδυνος. Οι φωτογραφίες ειναι παραπλανητικές και, αφού φύγαμε, μας ζήτησαν extra χρήματα, τα οποία φυσικά δεν πληρώσαμε. Ο δεύτερος όροφος, όπου βρίσκεται το κρεβάτι είναι ένα πατάρι, με ύψος 1,5 μέτρο και μάλιστα πρέπει να σκύψεις και κάτω από ένα δοκάρι για να μπεις, όταν ανέβεις την σκάλα. Η σκαλα είναι απότομη και πολύ επικίνδυνη, ειδικά κατεβαίνοντας, αφού δεν εχει κανενα χερούλι ή προστατευτικό κάγκελο! Τα παράθυρα της φωτογραφίας είναι 4 γυάλινες στήλες των 10 εκατοστών, εκ των οποίων ανοίγουν οι 2 και προφανώς δεν αερίζεται ο χώρος.
Κλείσαμε τον χώρο 2 άτομα για 5 μέρες και μας είχαν αφήσει 1 κλειδί για μια πόρτα που είναι πάνω στον δρόμο και άνοιγε με χερούλι και απ'έξω, αν δεν ήταν κλειδωμένη. Εγώ επέλεξα να κοιμηθώ στον καναπέ από το να ανέβω στον παταρι που ήταν το κρεβάτι, για αυτό και πήρα τα δεύτερα σεντόνια που υπήρχαν στην ντουλάπα και τις κουβέρτες, γιατί ο καναπές είναι πολύ άβολος. Επίσης, επειδή μας άφησαν μόνο ένα ζευγάρι πετσέτες στον καθένα για 5 μέρες, χρησιμοποιήσαμε άλλο ένα ζευγάρι που υπήρχε διπλωμένο στην ντουλάπα. Την ημέρα που φεύγαμε, αν και στην τιμή συμπεριλαμβάνονται και χρήματα για την καθαριότητα, επειδή έχουμε κι εμείς δωμάτια πολλά χρόνια, διπλωσα ο,τι κλινοσκεπασμα και πετσέτα χρησιμοποιήσαμε, σκούπισα, έπλυνα τα πιάτα, πέταξα τα σκουπίδια και το μόνο που ξεχασαμε ήταν 3 κλειστά κουτιά με φαγητό στο ψυγείο. Οταν φύγαμε, χωρίς καμία προειδοποίηση, η Ράνια μας ζήτησε 60€ μέσω της πλατφόρμας, με την αιτιολογία ότι ήμασταν περισσότερα άτομα, ότι αφήσαμε σε κακή κατάσταση τον χώρο και γιατί χρησιμοποιήσαμε τις πετσέτες και τα σκεπάσματα που υπήρχαν στην ντουλαπα... Προσπάθησα να το λύσω μαζί της σε προσωπικό μήνυμα, αλλά ήθελε απλά τα χρήματα. Έγραψε μάλιστα εκ των υστέρων και πρόσθετους κανόνες στην περιγραφή του σπιτιού, που έλεγαν ότι δεν έπρεπε να χρησιμοποιήσουμε τα extra κλινοσκεπασματα και πετσέτες... Στο τέλος επενέβη η Airbnb, όπου κάναμε και καταγγελία για τον χώρο.